கேள்வி: சுனிதா (தெலுங்கு பாடகி) - பாடல் வாழ்க்கை பற்றி தகவல் சொல்.
பதில்: சுனிதாவின் பாடல் வாழ்க்கை 1995 ஆம் ஆண்டு குலாபி திரைப்படத்தின் மூலம் தொடங்கியது. இவர் இசை அடிப்படையிலான நிகழ்ச்சிகள் மற்றும் முதன்மை நிகழ்ச்சிகளுக்கு தொகுப்பாளராகவும் அறியப்படுகிறார். 2015 ஆம் ஆண்டில் அமராவதி (நகரம்) தலைநகர அடிக்கல் நாட்டு விழாவை தொகுத்து வழங்கினார். சுனிதா பல்வேறு தொலைக்காட்சி நிலையங்களில் நடத்தப்படும் இசை நிகழ்ச்சிகளில் நடுவராகவும் உள்ளார். அவற்றில் ''பாடுத்த தீயகா'' என்ற இசை நிகழ்ச்சி கடந்த இரண்டு தசாப்தங்களாக தெலுங்கு ஈடிவி தொலைகாட்சியில் ஒளிபரப்பப்பட்டு வருகிறது. இதில் மறைந்த பாடகர் எஸ். பி. பாலசுப்ரமணியம் அவர்களும் பங்கு கொண்டிருந்தார். 750 க்கும் மேற்பட்ட படங்களில் 110 க்கும் மேற்பட்ட நடிகைகளுக்கு குரல் கொடுக்கும் கலைஞராக சுனிதாவின் பங்களிப்புகள் பரவலாக குறிப்பிடப்படுகின்றன. சுனிதா ஒரு கலைஞராக பல்வேறு வெளிநாடுகளிலும் தனது இசைநிகழ்சிகளை வழங்கி வருகிறார்.